*4.pielikums*

*līgumam par zobārstniecības pakalpojumu*

*sniegšanu un apmaksu*

**Akūtās zobārstniecīb**as **pakalpojumu nodrošināšana brīvdienās un pakalpojuma apmaksas nosacījumi**

1. IZPILDĪTĀJS apņemas šajā pielikumā noteiktajā kārtībā personām, kurām atbilstoši medicīniskajām indikācijām zobārstniecības palīdzība nepieciešama steidzami, sniegt valsts apmaksātus akūtās zobārstniecības pakalpojumus kādā no nedēļas brīvdienām (t.i. sestdienā vai svētdienā).
2. IZPILDĪTĀJS akūtās zobārstniecības pakalpojumu steidzami sniedz gadījumos, ja pacientam ir:
	1. akūtas, nepārejošas zobu sāpes;
	2. zoba trauma;
	3. vaiga vai (un) smaganu tūska.
3. IZPILDĪTĀJS akūtās zobārstniecības pakalpojumus brīvdienā organizē, ievērojot šādus nosacījumus:
	1. pacientu pieņemšanas laiks ir vismaz sešas stundas;
	2. IZPILDĪTĀJAM ir tiesības pieņemt plānveida zobārstniecības pacientus (pēc pieraksta), ja tiek nodrošināts, ka akūtos zobārstniecības pakalpojumus saņem visi pacienti, kuri attiecīgajā dienā vērsušies pie IZPILDĪTĀJA;
	3. pacientam tiek sniegta informācija par kārtību, kur pacients var turpināt ārstēšanu pēc akūtās zobārstniecības pakalpojumu saņemšanas;
	4. IZPILDĪTĀJS savās telpās ir izvietojis informāciju par kārtību, kā pacienti var saņemt akūtās zobārstniecības pakalpojumus brīvdienās;
	5. akūtās zobārstniecības pakalpojumi tiek sniegti IZPILDĪTĀJA filiālē. Saskaņojot ar DIENESTU, akūtās zobārstniecības pakalpojumi var tikt sniegti divās IZPILDĪTĀJA filiālēs.
4. DIENESTS par brīvdienā sniegtajiem zobārstniecības pakalpojumiem veic samaksu atbilstoši līguma nosacījumiem, papildus par katru pacientu maksājot piemaksu par darbu brīvdienās. Lai saņemtu piemaksu, IZPILDĪTĀJS veidlapā Nr.024/u-zob „Ambulatorā pacienta talons zobārstniecībā” norāda manipulāciju “*70932 - Piemaksa par darbu svētku dienās, 1 pacients”*.
5. IZPILDĪTĀJS ne vēlāk kā trīs darba dienu laikā pēc līguma parakstīšanas par akūtās zobārstniecības pakalpojumu sniegšanu veic atbilstošas izmaiņas līguma 2.pielikuma sadaļā “Ārstniecības personu saraksts un darba grafiks”, norādot pakalpojumu sniegšanas adresi, kurā no brīvdienām un kādā laikā tiks sniegti akūtās zobārstniecības pakalpojumi un par izmaiņām 2.pielikumā informē DIENESTU līgumā noteiktajā kārtībā.

**DIENESTS IZPILDĪTĀJS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_